Kasulu ni mji wa Mkoa wa Kigoma magharibi mwa Tanzania yenye msimbo wa posta 47301. Inatawaliwa na halmashauri yake, hivyo huwa na hadhi ya wilaya tangu enzi za ukoloni. Wakati wa sensa ya mwaka 2012 ilikuwa na wakazi 208.244. Eneo la manispaa ni km² 911. Awali mji wa Kasulu ulitawaliwa pamoja na wilaya ya Kasulu Vijijini kama wilaya moja ila tangu 2012 ni wilaya mbili za pekee. Kasulu iko karibu na mpaka wa Burundi. Baada ya mapigano ya wenyewe kwa wenyewe nchini Burundi wakimbizi wengi walikimbia Tanzania na makambi makubwa yalijengwa karibu na mji wa Kasulu. Makambi haya ni Muyovosi, Mtabila I and Mtabila II. Mnamo mwaka 2000 idadi ya wakimbizi ilifikia 90,000. Makambi yaliongeza biashara ya eneo lakini yalileta pia matatatizo kama kupanda kwa bei na upungufu wa usalama kwa sababu ujambazi ulizidi. Kasulu ni makao makuu ya Dayosisi ya Magharibi ya Kanisa Anglikana Tanzania. Askofu wake alikuwa ni Gerard Mpango. Kanisa kuu ni St Andrew's Cathedral. Taasisi muhimu ni chuo cha ualimu cha Kasulu Teacher Training College. Kasulu kuna shule mbalimbali pamoja Kasulu Bible College ya Kanisa la Kianglikana. https://www.tcra.go.tz/images/documents/postcode[dead link] Kigoma, Kasulu Town Tovuti ya shirika ya Kiholanzi ya kusaidia watoto wa Kasulu Archived 6 Agosti 2007 at the Wayback Machine.